da en da id da fr da da en sv da da da da da da da da da da da da da da da da da da da de da da da da da da da da da da da da fr da da da da da da da da da da da da da da da da da da da da lt cs lt es da da da da da da nb nb da da da da en nb da en en da da da da da en en da pl en da en en en en
Lisbjerg Beboerhus lejes ud til medlemmer af Lisbjerg Beboerforening.
Medlemmer af Lisbjerg Beboerforening bor i Lisbjerg, Terp og Gl. Skejby.
Beboerhuset er til rådighed for lejer i den aftalte periode i bookingsystemet.
Lejemålet er først gældende ved betaling
Lisbjerg Beboerhus afleveres i opryddet og rengjort stand, se “Betingelser for leje af Lisbjerg Beboerhus”.
Har du fornøjelsen som medlem af foreningen at leje beboerhuset, har du også fornøjelsen af at aflevere beboerhuset tilbage i fin stand. Dermed kan de frivillige i den forening, du er medlem af, fortsat og uden en masse ekstra frivillig-timer med oprydning efter dit arrangement leje beboerhuset ud til foreningens øvrige medlemmer. Har du lejet beboerhuset en weekend, er det en god idé at vende tilbage om søndagen og gennemgå oprydning og rengøring med friske øjne inden aflevering af huset.
Bemærk venligst at Beboerhuset ikke må anvendes til ungdomsfester.
Lejer må ikke udleje beboerhuset til anden part.
Ved afbestilling tilbagebetales leje. Depositum tilbagebetales, hvis det sker 2 måneder inden lejedato.
Afbestilling skal ske til leje@lisbjergbeboerforening
Depositum, evt. fratrukket beløb for erstatning tilbagebetales på det angivne kontonummer i bookingen.Overføres ca. 30 dage efter lejedato.
Angående udlevering af nøglen: Nøglen udleveres fra nøgleboks ved beboerhuset, så den er tilgængelig i det aftalte tidsrum i bookingen. Du modtager en mail senest to dage før lejemålet med nærmere info om nøgleboksen.
Betingelser for leje af Lisbjerg Beboerhus
Der må ikke sættes søm, gaffatape eller andre former for hæftemidler på/i bygningsdele eller inventar, således at der sættes mærker
Der må ikke overnattes i Beboerhuset.
Vis hensyn til naboerne! Nærmeste nabo er 20 meter fra beboerhuset. Spil ikke høj musik for åbne vinduer og døre.
Vinduer og døre skal holdes lukket efter kl. 23.00, og udendørs ophold og dæmpet snak skal foregå i gården.
Lisbjerg Beboerhus afleveres opryddet, rengjort og i ikke dårligere stand end ved modtagelsen.
Bordene skal være rengjorte. Der skal stå 4×2 borde i salen ved væg til køkken, resten af de sammenklappelige borde skal stå i depotet. De 6 små grønne borde skal stå i den lille sal.
Stolene skal være rengjorte. Der skal stå 5×8 stole i den store sal ved gavlen og 3×8 stole i den lille sal bag døren.
Resten af stolene skal i depotet
Alle gulve fejes (begge sale, gangarealer, køkken, depot og toiletter, således at de er klar til gulvvask. Er gulvene meget beskidte, sørger lejer for at vaske gulvene med vredet klud, således at der ikke står vand på gulvet efterfølgende.
Service skal være rent og tørres inden det sættes på plads, hvor der er opmærket med type.
Køleskabe, fryser, komfurer og ovne rengøres.
Kaffemaskine og opvaskemaskine skal rengøres.
Køleskabe og fryser i depotet skal slukkes, rengøres og dørene åbnes.
Affald skal bringes i affaldscontaineren udenfor.
Ituslået og skåret service må ikke smides ud, men skal stilles på køkkenbordet.
Ødelagt og bortkommet service skal evt. erstattes efter dagspris.
Blå affaldscontainer er til restaffald. Restaffald skal være i lukkede poser. Affaldscontaineren skal kunne lukkes og der må ikke efterlades affald ved siden af.
Trækassen ved siden af blå affaldscontainer er til flasker, dåser og skyllede glas og metal fra husholdningen. Der må ikke kommes poser eller andet restaffald i container til glas og metal.
Har lejer store mængder affald efter fest i beboerhuset, kan man ikke forvente at der er plads i affaldscontainerne, og lejer må selv sørge for bortskaffelse af affald. Sorteret affald kan evt. afleveres på kommunal genbrugsstation på Ølstedvej 38, 8200 Aarhus
Når Lisbjerg Beboerhus forlades skal:
Komfurer og kaffebrygger skal være slukket.
Opvaskemaskine skal være slukket, tømt for vand og si rengjort. Opvaskemaskinen tømmes for vand ved at holde den store knap i midten inde et par sekunder til du kan høre maskinen begynder at tømme for vand.
Alt lys være slukket.
Alle vandhaner skal være lukket.
Radiatorerne skal skrues ned på “1” (0 i sommerperioden)
Vinduer skal være lukket og haspet.
Alle døre skal være lukket og låst.
Nøgle returneres til nøgleboks, som skal lukkes og låses
Affald, glasskår og cigaretskodder samles op udenfor på parkeringsplads, sti, terrasse og græsplæne.
Hvis de ovenfor nævnte punkter ikke overholdes, vil der blive trukket i depositummet.
Hvis depositummet ikke kan dække det erstatningspligtige, vil der blive tilsendt en regning.
Lejeren vil blive holdt personlig økonomisk ansvarlig for evt. skader.
Vi anbefaler at man ikke har værdier liggende i Lisbjerg Beboerhus om natten, da vi i en periode var plaget af nogle indbrud i Beboerhuset.
Den øvrige del af beboerhuset (herunder indgang, entré og 1. sal) kan være i brug af beboerforeningen til andre formål under lejemålet. Parkeringsplads og haven er offentlige arealer.
Adresse: Randersvej 384, Lisbjerg, 8200 Aarhus N.
Lille sal: 4 x 9,4 m.
6 stk. borde ( 70 x 140 cm.)
Stor sal: 4,5 x 14,1 m.
8 stk borde ( 70 x 180).
Service: Til ca. 70 personer. En del af servicet er i varierende størrelser
Køkken: 1 stk. elektrisk komfur med 6 plader og ovn
1 stk. 3 min. industri opvaskemaskine.
2 stk. køleskab ca. 300 l.
1 stk.kummefryser ca. 100 l.
2 stk. 2 l. kaffemaskine inkl. ca. 20 filtre
Diverse: Flag til flagstang i have
HUSK: Håndklæder, håndsæbe, viskestykker, karklude, gulvklude, toiletpapir, rengøringsmiddel, affaldssække, skarpe køkkenknive, duge …..
Er der spørgsmål, så kontakt gerne Lars Bache på leje@lisbjergbeboerforening.dk / 20 33 14 15
Previous PostPrevious Pandekage – drive in, i dag lørdag d. 20. juni kl. 13-16
Next PostNext Udlejning går online
Tak for en dejlig byfest!
Tilmeld dig foreningens nyhedsbrev
Leave This Blank: Leave This Blank Too: Do Not Change This:
Proudly powered by WordPress